KIG(1)

NOM
kig - Un programa de geometria interactiva per al KDE

SINOPSI

kig [-c, --convert-to-native [-o, --outfile nom_fitxer]] [opcions]

DESCRIPCIÓ

El Kig és una aplicació de geometria interactiva. El seu objectiu és servir per a dues finalitats:

    • Permetre als estudiants explorar de manera interactiva les figures i conceptes matemàtics utilitzant l'ordinador;

    • Servir com una eina WYSIWYG per a dibuixar figures matemàtiques i incloure-les en altres documents.

Amb aquest programa podeu fer geometria en un ordinador com ho faríeu en una pissarra en una aula. No obstant això, el programa us permet moure i canviar parts d'un dibuix geomètric per a veure com canvien altres parts i el resultat.

El Kig dona suport a llocs geomètrics i macros definides per l'usuari. També les importacions i exportacions cap a i des dels formats aliens de fitxer, incloent-hi Cabri, Dr. Geo, KGeo, KSeg i XFig.

Aquesta aplicació forma part del mòdul oficial educatiu de KDE.

OPCIONS

-c, --convert-to-native
    No mostra una IGU. Converteix el fitxer especificat al format nadiu del Kig. S'escriurà el fitxer Kig a la sortida estàndard llevat que s'especifiqui --outfile.

-o, --outfile nom_fitxer
    Utilitzat amb --convert-to-native per a especificar on voleu desar el fitxer del Kig acabat de crear. Si no s'especifica aquesta opció, o proporcioneu un nom de fitxer -, el fitxer de sortida serà la sortida estàndard.

VEURE TAMBÉ

Hi ha disponible documentació d'usuari més detallada des de help:/kig (podeu emprar aquest URL al Konqueror o bé executar khelpcenter help:/kig).

També hi ha més informació disponible al Lloc web del KDE Education[1].

AUTORS

El Kig ha estat escrit per en Devriese, Dominique <devriese@kde.org>, Paolini, Maurizio <paolini@dmf.bs.unicatt.it>, Pasquarelli, Franco <pasqui@dmf.bs.unicatt.it>, Toscano, Pino <toscano.pino@tiscali.it>, Narvaez, David E. <david.narvaez@computer.org>, i altres.

Aquesta pàgina de manual està basada en una preparada per en Burton, Ben <bab@debian.org> per al projecte Debian®.

AUTOR

Burton, Ben <bab@debian.org>
    Autor.

NOTES

1.  Lloc web del KDE Education
    https://edu.kde.org/kig/